
1. Jautājums:
Iepirkuma dokumentācijā nav skaidri definēts projekta mērķis, darbu uzdevums  un sasniedzamie rezultāti, jo monitoringa tīkla izveidi, bez noteikto veicamo parametru kontroles, nevar uzskatīt par darbu uzdevumu. 
Lūdzam precizēt mērījumu parametru spektru un mērķi, kādam tehniskajā specifikācijā minētos mēraparātu sensorus paredzēts pielietot.

Atbilde
Monitoringa tīkla izveides mērķis ir ilgtspējīga monitoringa sistēmas projekta rezultātu uzraudzībai izveide.
Saskaņā ar Nolikuma Tehniskajās specifikācijā noteikto Iepirkums ietver šādas ar ilgtspējīga monitoringa sistēmas izveidi saistītas darbības:
· Monitoringa darbu programmas paraugformas izveidi, t.sk.:
· Satura rādītāja priekšlikumu izstrādi;
· Programmas paraugformas veidnes aizpildīšanas vadlīniju izstrādi.
· Nogulumu monitoringa punktu paraugformas un instrukcijas izstrādi, t.sk.:
· Vadlīniju nogulumu paraugu ņemšanai izstrādi.
· Virsūdens zonas monitoringa darbu punktu paraugformas un izmantošanas instrukcijas izstrādi, t.sk.:
· Vadlīniju virsūdens paraugu ņemšanai izstrādi.
· Deponēšanas vietas 3 esošo monitoringu urbumu likvidāciju un jaunu urbumu izveidi, aprīkošanu un lietošanas instrukcijas izstrādi, t.sk.:
· Esošo urbumu likvidācija un jaunu urbumu izveidi;
· Urbumu aprīkošanu – aizsargkonstrukcijas un apbetonējuma izveidi;
· SIA LSEZ “DG Termināls” teritorijā esošo 3 urbumu, kuri pieguļ piesārņoto nogulumu deponēšanas vietai, inventarizāciju un tehniskās dokumentācijas – griezumu, iegūšana no valsts ģeoloģijas fondiem;
· Vadlīniju pazemes ūdens paraugu ņemšanai (urbumu konstrukcijas griezumi, paraugu protokolu forma, paraugu ņemšanas metodika) izstrādi. 
· Pārvietojamā digitālā monitoringa aprīkojuma iepirkumu;
· Monitoringa darbu atskaites, iekļaujot apsekojumu dokumentāciju, fotofiksāciju, punktu atspoguļojumu, izmantošanas instrukciju urbumu ekspluatācijai, izstrādi. 

Darba uzdevums neparedz ūdens, grunts vai citu paraugu ņemšanu un to tālāku analīzi, un piegādājamo mēraparātu komplektēšanu, izņemot savstarpējās savietojamības nodrošināšanu Tehniskajā specifikācijā norādītajam aprīkojumam, kas tiek piegādāts saskaņā ar Tehniskajā specifikācijā norādītājiem parametriem. Saskaņā ar Nolikuma Tehniskajās specifikācijā noteikto Pasūtītājs neiepērk monitoringa sistēmas izveides tehniskā risinājumu izstrādi. 


2.Jautājums 
Tehniskās specifikācijas dokumentos nav iekļauta informācija par faktisko situāciju teritorijā, par veiktajiem un/vai veicamajiem darbiem, kuru rezultātiem ir nepieciešama iepirkumā minētā  monitoringa tīkla pielietošana (izņemot projekta nosaukumā iekļauto). 

Lai nodrošinātu vienlīdzīgas iespējas visiem Pretendentiem, lūdzam papildināt nolikumu ar Pasūtītājam un, iespējams, citiem pretendentiem pieejamo informāciju, par faktisko situāciju teritorijā, veiktajiem un/vai veicamajiem darbiem, kuru rezultātiem izveidojams monitoringa tīkls.  

Atbilde
Nolikuma Tehniskajās specifikācijā ir precīzi definēts darba uzdevums, lūdzam iepazīties ar detālām Pasūtītāja prasībām. Pasūtījuma ietvaros nav paredzēta ūdens, grunts vai citu paraugu ņemšana un to tālāka analīze, līdz ar ko Pretendenta prasība nav pamatota.


3.Jautājums
Tehniskajā specifikācijā ir noteikts: 
Līguma priekšmets iekļauj Liepājas ostas Karostas kanāla monitoringa tīkla izveidi šādās Līguma priekšmeta sadaļās: 
· Kanālā zemūdens daļa - 9 monitoringa punkti; 
· Kanāla virsūdens daļa - 6 monitoringa punkti; 

Lūdzam informēt, vai šeit ir domāts izveidot pastāvīgus punktus (konstrukcijas, kas, piemēram, marķētas ar bojām) vai arī tikai noteikt koordinātes, lai veiktu periodiskos mērījumus? Ja tāda pastāvīga konstrukcija ir nepieciešama, lūdzam precizēt monitoringa punktu specifikāciju (analoģiski pazemes ūdens monitoringa aklām).

Atbilde
Zemūdens daļā - 9 un virsūdens daļa - 6 monitoringa punktiem Pasūtītājs ir definējis koordinātas un sniedzis vizuālo informāciju kartē. Pretendentam šie monitoringa punkti nav jāierīko vai kā citādi jāaprīko. Lūdzam precīzi iepazīties ar darba uzdevumu, kurš ir detāli definēts Nolikuma Tehniskajā specifikācijā. Pretendentam ir jāievēro Nolikuma Tehniskajā specifikācijas 6.1. sadaļā  "Kanāla virsūdens 6 un 9 zemūdens daļas monitoringa punkti" un 6.3. sadaļā "Izpilddokumentācijas un atskaites nodevumi prasības" noteiktās prasības, kas paredz paraugformu izstrādi šo darbu sadaļai Pasūtītāja turpmākai lietošanai.

4.Jautājums 
Tehniskajā specifikācijā nav pat provizoriski definēta paredzēto monitoringa mērījumu specifika, intervāls, biežums un ilgums. Lūdzam nolikumu papildināt ar minētajām prasībām, ja tādas ir izvirzītas no sanācijas veicēja, projekta finansētāja, Pasūtītāja vai arī uzraugošās iestādes puses, vai arī apliecināt, ka šādu prasību nav un Pretendents, izstrādājot darbu programmas un vadlīniju paraugformas, augstāk minētos lielumus definēs atbilstoši saviem ieskatiem, ievērojot normatīvo aktu prasības.

Atbilde
Iepirkumā nav paredzēta ūdens, grunts, vai gruntsūdeņu paraugu ņemšana un to tālāka analīze. Lūdzam precīzi iepazīties ar darba uzdevumu, kurš ir detāli definēts Nolikuma Tehniskajā specifikācijā.

5.Jautājums
Lūdzam informēt, vai gadījumā, ja ir plānots izveidot monitoringa punktus ar nepārtrauktajiem mērījumiem (ilgtermiņa paraugošanas punktos) - ir jāizveido bāzes staciju datu nolasīšanai un uzkrāšanai, vai arī ir periodiski jānolasa datus, piekļūstot pie monitoringa punktiem. 

Lūdzam, precizēt nolikuma tehnisko specifikāciju, jo no esošās redakcijas nav viennozīmīgi saprotams, vai monitoringa aku tīkls un iepirkuma ietvaros piegādājamā aparatūra ir jāparedz ilgtermiņa nepārtrauktajiem mērījumiem vai arī periodiskiem mērījumiem.

Atbilde
Iepirkumā nav paredzēta ūdens, grunts, vai gruntsūdeņu paraugu noņemšana, un nepārtrauktu mērījumu veikšana. Nolikuma Tehniskajā specifikācijā definētie monitoringa punkti nav jāaprīko ar jebkāda veida monitoringa aprīkojumu. Lūdzam precīzi iepazīties ar darba uzdevumu, kurš ir detāli definēts Nolikuma Tehniskajā specifikācijā.



6.Jautājums 
Lūdzam informēt, kādā dziļumā ir plānots/ir nepieciešams veikt mērījumus Kanālā zemūdens monitoringa punktos? Vai nepieciešams veikt mērījumus “in-situ”, vai arī noņemtajos paraugos?

Atbilde
Iepirkumā nav paredzēta ūdens, grunts, vai gruntsūdeņu paraugu ņemšana un to tālāka analīze. Lūdzam precīzi iepazīties ar darba uzdevumu, kurš ir detāli definēts Nolikuma Tehniskajā specifikācijā.

7.Jautājums 
Tehniskās specifikācijas 6.4. punktā noteikts:
Pārvietojamajam digitālajam monitoringa aprīkojumam ir jāatbilst vismaz šādām prasībām:
· …..
· Maksimālais mērīšanas dziļums ne mazāks kā 50 m….]
Lūdzam skaidrot, kādam mērķim ir noteikts/paredzēts, ka sensoru kabeļa garums ir ne mazāk par 50 m? Vai mērinstrumentu mērīšanas diapazons ir ne mazāk par 50 m? Lūdzam skaidrot, kādam sensoram ir nepieciešams noteiktais diapazons, jo Kanāla maksimālais dziļums ir 13 m?

Atbilde
Nepieciešamības gadījumā sensoru aprīkojums var tikt izmantots Karostas kanāla ūdens vides parametru salīdzināšanai ar Baltijas jūras, kurā ūdens dziļums var sasniegt 50 m dziļumu, ūdens vides parametriem. 


8.Jautājums
Lai nodrošinātu Pasūtītāja prasībām atbilstoša aprīkojuma piegādi, lūdzam sniegt informāciju, kāds ir mērķis skaņas sensora izmantošanai?

Atbilde
Skaņas ātruma sensors tiek izmantots skaņas izplatīšanās ātruma ūdens vidē noteikšanai. 


9.Jautājums 
Kas ir domāts ar monitoringa punktiem – kam tie domāti un kam jābūt iekļautam:
“Līguma priekšmets iekļauj Liepājas ostas Karostas kanāla monitoringa tīkla izveidi šādās Līguma priekšmeta sadaļās: 
•	Kanālā zemūdens daļa - 9 monitoringa punkti, 
•	Kanāla virsūdens daļa - 6 monitoringa punkti, 
•	Kanāla austrumu daļā izvietotajā deponēšanas vietā - 3 pazemes ūdens monitoringa punkti;
”
Vai monitoringa punkti ir tikai monitoringa urbumi ar attiecīgu infrastruktūru – urbumiem ar caurulēm vai tur jāparedz arī monitoringa sensori un kādi?

Atbilde
Zemūdens daļā - 9 un virsūdens daļa - 6 monitoringa punktiem Pasūtītājs ir definējis koordinātas un sniedzis vizuālo informāciju kartē. Pretendentam šie monitoringa punkti nav jāierīko vai kā citādi jāaprīko. Attiecībā uz Kanāla austrumu daļā izvietotās deponēšanas vietas  3 pazemes ūdens monitoringa punktiem Pretendentam ir jāveic šādas darbības:
· Deponēšanas vietas 3 esošo monitoringu urbumu likvidāciju un jaunu urbumu izveidi, aprīkošanu un lietošanas instrukcijas izstrādi, t.sk.:
· Esošo urbumu likvidācija un jaunu urbumu izveidi;
· Urbumu aprīkošanu – aizsargkonstrukcijas un apbetonējuma izveidi;
· SIA LSEZ “DG Termināls” teritorijā esošo 3 urbumu, kuri pieguļ piesārņoto nogulumu deponēšanas vietai, inventarizāciju un tehniskās dokumentācijas – griezumu, iegūšana no valsts ģeoloģijas fondiem;
· Vadlīniju pazemes ūdens paraugu ņemšanai (urbumu konstrukcijas griezumi, paraugu protokolu forma, paraugu ņemšanas metodika) izstrādi. 

Lūdzam precīzi iepazīties ar darba uzdevumu, kurš ir detāli definēts Nolikuma Tehniskajā specifikācijā. Informācija par deponēšanas vietas urbumu konstrukciju ir publiski pieejama Latvijas vides ģeoloģijas un meteoroloģijas datu bāzē. Atbilstoši Pasūtītājam pieejamai informācijai esošo urbumu parametri ir sekojoši:
· LSEZ urbuma Nr. 1 dziļums: 3,7 m; filtra intervāls no 0,85 – 2,85 m;
· LSEZ urbuma Nr. 2 dziļums:  3,09 m; filtra intervāls no 1,00 – 3,00 m;
· LSEZ urbuma Nr. 3 dziļums:  3,23 m; filtra intervāls no 1,15 – 3,15 m.

10.Jautājums 
Vai virsūdens daļas monitoringa punktos ir paredzēts tā, ka tiek noņemti kanāla ūdens paraugi?

Atbilde
Iepirkumā nav paredzēta ūdens, grunts, vai gruntsūdeņu paraugu ņemšana un to tālāka analīze. Lūdzam precīzi iepazīties ar darba uzdevumu, kurš ir detāli definēts Nolikuma Tehniskajā specifikācijā.

11.Jautājums 
Vai zemūdens daļas monitoringa punktos ir domāts paraugot nogulumus?

Atbilde
Iepirkumā nav paredzēta ūdens, grunts, vai gruntsūdeņu paraugu ņemšana un to tālāka analīze. Lūdzam precīzi iepazīties ar darba uzdevumu, kurš ir detāli definēts Nolikuma Tehniskajā specifikācijā.

12.Jautājums 
Iepirkuma punktā ir minēta tāda sadaļa kā digitālais monitoringa aprīkojums. Vai pareizi saprotu, ka visi sensori un zondēšanas bāzes stacijas mēs nododam Jums, lai turpmāk būtu iespēja Jums veikt monitoringu?

Atbilde
Iepirkums paredz, ka Pasūtītājs iegādājas Nolikuma Tehniskajā specifikācijā definēto pārvietojamo digitālo monitoringa aprīkojumu. 


13.Jautājums
Pie izpilddokumentācijas un atskaites nodevumiem ir minēts, ka ir nepieciešams sagatavot monitoringa darbu programmas paraugformu, vadlīnijas izstrādi nogulumu, virsūdens un pazemes ūdeņu paraugu ņemšanai. Vai pareizi saprotu, ka nepieciešams izveidot tādu kā sagatavi, lai turpmāk nākošajos monitoringa gados viss tiktu veikts pēc vienas metodikas?

Atbilde:
Lai Pasūtītājs nākotnē varētu nodrošināt ilgtermiņa monitoringa izpildi pēc vienotas atskaitīšanās pieejas, Izpildītājam ir jāsagatavo paraugformas, kuru prasības ir definētas Nolikuma Tehniskajās specifikācijas 6.3. sadaļā  "Izpilddokumentācijas un atskaites nodevumi".




